ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΤΜΗΜΑ ΑΓΡΟΝΟΜΩΝ ΚΑΙ ΤΟΠΟΓΡΑΦΩΝ ΜΗΧΑΝΙΚΩΝ

Οδηγίες και παρατηρήσεις σχετικά με τις δηλώσεις μαθημάτων εαρινών εξαμήνων του πανεπιστημιακού έτους 2016-2017

«ΥΥΠΟΔ»: Υποχρεωτικό Υποδομής

Υποχρεωτικά Υποδομής είναι τα μαθήματα του 1ου, 2ου και 3ου εξαμήνου.

«ΥΚΟΡ»: Υποχρεωτικό Κορμού

Υποχρεωτικά Κορμού είναι τα μαθήματα του 4ου, 5ου, 6ου εξαμήνου.

«ΞΓ»: Ξένη Γλώσσα

Η Ξένη Γλώσσα που διδάσκεται είναι Αγγλικά, Γερμανικά και Νέα Ελληνικά (μόνο για τους αλλοδαπούς φοιτητές).

ΚΑΤΕΥΘΥΝΣΕΙΣ

ΓΤΟ: Γεωδαισίας και Τοπογραφίας

ΚΦΧ: Κτηματολογίου, Φωτογραμμετρίας και Χαρτογραφίας

ΣΥΕ: Συγκοινωνιακών και Υδραυλικών Έργων

«ΥΕΤ» : Υποχρεωτικό Επιλογής Τομέα και «ΕΑΤ»: Επιλογή Άλλου Τομέα

Είναι τα μαθήματα της Κατεύθυνσης του 7ου, 8ου και 9ου εξαμήνου.

«Υ»: Υποχρεωτικό Μάθημα

Υποχρεωτικά είναι τα μαθήματα «Ασκήσεις Υπαίθρου», «Μεθοδολογία, Έρευνα και Συγγραφή Επιστημονικών Εργασιών» και «Διπλωματική Εργασία»

«ΠΡ» : Προαιρετικό

Προαιρετικά είναι τα μαθήματα «Επιχειρηματικότητα και Καινοτομία στην Επιστήμη του Αγρονόμου και Τοπογράφου Μηχανικού» και «Πρακτική Άσκηση».

1. Οι φοιτητές του 2ου εξαμήνου δηλώνουν μαθήματα μόνο αυτού του εξαμήνου σύνολο 7 μαθήματα.
2. Οι φοιτητές του 4ου και του 6ου εξαμήνου δηλώνουν τα μαθήματα των αντίστοιχων εξαμήνων και 3 μαθήματα επιπλέον από προηγούμενα εαρινά εξάμηνα, σύνολο 10 μαθήματα.
3. Δικαίωμα επιλογής Τομέα έχουν οι φοιτητές του 8ου εξαμήνου που έχουν περάσει 20 μαθήματα συνολικά από τα έξι πρώτα εξάμηνα. Όσοι φοιτητές δεν πληρούσαν αυτή την προϋπόθεση για το χειμερινό εξάμηνο του παρόντος ακαδημαϊκού έτους αλλά με βάση τα αποτελέσματα των εξετάσεων μαθημάτων της εξεταστικής περιόδου Ιανουαρίου συμπληρώνουν τα 20 μαθήματα, έχουν δικαίωμα επιλογής Τομέα κατά την υποβολή των δηλώσεών τους για το εαρινό εξάμηνο.
4. Οι φοιτητές του 8ου εξαμήνου που έχουν δικαίωμα επιλογής Τομέα μπορούν να επιλέξουν 4 μαθήματα του Τομέα επιλογής τους ή 3 του Τομέα επιλογής τους και 1 οποιουδήποτε άλλου Τομέα. Ακόμα μπορούν να δηλώσουν ως και 5 μαθήματα επιπλέον από προηγούμενα εαρινά εξάμηνα δηλαδή συνολικά 9 μαθήματα.
5. Οι φοιτητές του 8ου εξαμήνου που δεν έχουν δικαίωμα επιλογής Τομέα (και επομένως δε δηλώνουν μαθήματα του 8ου εξαμήνου) μπορούν να δηλώσουν 10 μαθήματα προηγούμενων εαρινών εξαμήνων.
6. Οι φοιτητές που βρίσκονται σε εξάμηνο ίσο, ή και μεγαλύτερο του 8ου, μπορούν να επιλέξουν το μάθημα «Πρακτική Άσκηση». Το μάθημα αυτό δεν προσμετράται ούτε στα μαθήματα του Τομέα που μπορούν να δηλώσουν, ούτε στο συνολικό αριθμό μαθημάτων που μπορούν να δηλώσουν, ούτε στο βαθμό του διπλώματος.
7. Οι φοιτητές που έχουν επιλέξει Τομέα αλλά επιθυμούν να διδαχθούν και περισσότερα μαθήματα, μπορούν να τα επιλέξουν, είτε από τον Τομέα επιλογής τους είτε από τους άλλους Τομείς.
8. Οι φοιτητές του 10ου εξαμήνου που έχουν δικαίωμα επιλογής Τομέα μπορούν να δηλώσουν 9 μαθήματα από εαρινά εξάμηνα.
9. Οι φοιτητές του 10ου εξαμήνου που δεν έχουν δικαίωμα επιλογής Τομέα μπορούν να δηλώσουν 10 μαθήματα από εαρινά εξάμηνα ( 2ο, 4ο, 6ο εξάμηνο)
10. Οι φοιτητές που βρίσκονται στο 10ο ή μεγαλύτερο εξάμηνο και έχουν περάσει τουλάχιστον 35 μαθήματα μπορούν να δηλώσουν το μάθημα «Μεθοδολογία, Έρευνα και Συγγραφή Επιστημονικών Εργασιών». Το μάθημα αυτό δεν προσμετράται στον αριθμό των μαθημάτων που δικαιούνται να δηλώσουν.
11. Οι φοιτητές που βρίσκονται σε εξάμηνο 12ο και μεγαλύτερο και δεν έχουν ακόμα δικαίωμα επιλογής Τομέα μπορούν να δηλώσουν απεριόριστο αριθμό μαθημάτων από τα εαρινά (2ο, 4ο και 6ο) εξάμηνα, καθώς και το μάθημα «Ασκήσεις Υπαίθρου» του 8ου εξαμήνου.
12. Οι φοιτητές που βρίσκονται σε εξάμηνο 12ο και μεγαλύτερο και έχουν επιλέξει ή έχουν δικαίωμα επιλογής Τομέα μπορούν να δηλώσουν απεριόριστο αριθμό μαθημάτων από τα εαρινά (2ο, 4ο, 6ο και 8ο) εξάμηνα.
13. Για να συμμετάσχουν οι φοιτητές στο μάθημα «Ασκήσεις Υπαίθρου», πρέπει να έχουν περάσει τα μαθήματα «Τοπογραφικές Αποτυπώσεις» και «Τοπογραφικά Δίκτυα και Υπολογισμοί».
14. Οι φοιτητές που βρίσκονται στο 8ο εξάμηνο και δεν έχουν ακόμη περάσει το μάθημα «Τοπογραφικές Αποτυπώσεις» μπορούν να δηλώσουν το μάθημα «Ασκήσεις Υπαίθρου» και να συμμετάσχουν σε αυτό, εφόσον περάσουν πρώτα το μάθημα «Τοπογραφικές Αποτυπώσεις».
15. Υπενθυμίζεται ότι δικαίωμα ανάθεσης διπλωματικής εργασίας, έχουν οι φοιτητές που βρίσκονται σε εξάμηνο μεγαλύτερο ή ίσο του 10ου, έχουν επιλέξει Τομέα και έχουν περάσει τουλάχιστον 35 μαθήματα. Επίσης, η διπλωματική εργασία πρέπει να δηλώνεται στο 10ο ή σε μεγαλύτερο χειμερινό ή εαρινό εξάμηνο.
16. Υπενθυμίζεται ότι το ισχύον πρόγραμμα σπουδών εφαρμόζεται για όλους τους φοιτητές και όχι ανάλογα με το πανεπιστημιακό έτος εγγραφής τους.
17. Για οποιαδήποτε άλλη διευκρίνιση οι φοιτητές μπορούν να απευθύνονται στη Γραμματεία του Τμήματος.

Θεσσαλονίκη, 18 Φεβρουαρίου 2017

Από τη Γραμματεία του Τμήματος